pythainlp/thai-wiki-dataset-v4 huggingface dataset:
สถานีพาจู

สถานีพาจู  เป็นสถานีรถไฟสายคย็องอึย
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อูรานชิเมกีน โมนค์เอร์เดเน

อูรานชิเมกีน โมนค์เอร์เดเน (Uranchimegiin Mönkh-Erdene) เกิดเมื่อ 20 มีนาคม พ.ศ. 2525 เป็นนักมวยสากลสมัครเล่นชาวมองโกเลีย ติดทีมชาติมองโกเลียเข้าแข่งขันกีฬาโอลิมปิกถึง 3 ครั้งคือ พ.ศ. 2547 2551 และ 2555 เขาประสบความสำเร็จได้เหรียญทองแดงในกีฬาโอลิมปิก พ.ศ. 2555 และได้เหรียญเงินในกีฬาเอเชียนเกมส์ พ.ศ. 2549 โดยในรอบชิงชนะเลิศแพ้ฮู ชิงจากจีน
พรรคความเป็นปึกแผ่นแห่งชาติ (สิงคโปร์)

พรรคความเป็นปึกแผ่นแห่งชาติ (จีนตัวย่อ: 国民团结党; จีนตัวเต็ม: 國民團結黨) เป็นพรรคฝ่ายค้านในสิงคโปร์ ก่อตั้งเมื่อ พ.ศ. 2530 และเข้าร่วมในพันธมิตรประชาธิปไตยสิงคโปร์เมื่อ พ.ศ. 2544 ก่อนจะถอนตัวออกมาใน พ.ศ. 2550 ปัจจุบันไม่มีสมาชิกพรรคได้รับเลือกตั้ง แต่สตีฟ เชีย อดีตเลขาธิการพรรคได้รับเลือกเป็นสมาชิกสภาแบบไม่ใช่สมาชิกตามรัฐธรรมนูญระหว่าง พ.ศ. 2544 – 2549 ซึ่งคัดเลือกจากผู้ไม่ได้รับการเลือกตั้งที่ได้คะแนนสูงสุด
ประวัติ.
พรรคนี้ก่อตั้งโดยนักธุรกิจชนชั้นกลางในเดือนกรกฎาคม พ.ศ. 2530 เข้าร่วมการเลือกตั้งตั้งแต่ พ.ศ. 2531 ใน พ.ศ. 2544 พรรคนี้เป็นสมาชิกร่วมก่อตั้งพันธมิตรประชาธิปไตยสิงคโปร์ โดยร่วมกับพรรคยุติธรรมสิงคโปร์ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู ประธานพันธมิตรคือ เชียม ซีตง ผู้นำพรรคประชาชนสิงคโปร์
ในการเลือกตั้ง พ.ศ. 2544 เชียมได้รับเลือกตั้ง ส่วนเชียได้เป็นสมาชิกรัฐสภาแบบนอกรัฐธรรมนูญ ในการเลือกตั้ง พ.ศ. 2549 เชียมได้รับเลือกตั้งอีกครั้ง ส่วนเชียได้เป็นสมาชิกแบบนอกรัฐธรรมนูญเช่นเดิม ต่อมา ใน พ.ศ. 2550 พรรคถอนตัวออกจากพันธมิตรประชาธิปไตยสิงคโปร์ เซบาสเตียน เตา ขึ้นมาเป็นผู้นำพรรคแทนสตีฟ เชีย
วัตถุประสงค์ทางการเมือง.
นโยบายของพรรคคือสร้างประชาธิปไตยแบบหลายพรรคการเมือง เป็นกลุ่มการเมืองที่เคลื่อนไหวเพื่อสะท้อนถึงความต้องการและความกังวลของประชาชน เป็นเวทีที่เชื่อถือได้สำหรับประชาชนในการแสดงความคิดเห็นและความกังวลที่มีอิทธิพลต่อการเมืองของรัฐบาล
พิกเซล (ภาพยนตร์)

พิกเซล  เป็นภาพยนตร์อเมริกันนวนิยายวิทยาศาสตร์ แนวแอ็กชัน ตลก ผลิตโดย โคลัมเบียพิกเจอส์ 1492 พิกเจอส์ และ แฮปปีเมดิสันโปรดักชัน กำกับโดย คริส โคลัมบัส เขียนบทโดย ทิม เฮอร์ลิฮี และ ทิโมธี ดาวลิ่ง อ้างอิงจากภาพยนตร์ในชื่อเดียวกันของผู้กำกับชาวฝรั่งเศส แพทริค ฌอง ภาพยนตร์เรื่องนี้ถ่ายทำด้วยเทคนิคคอมพิวเตอร์ และเทคนิคพิเศษผ่านทางวิดีโอภาพเคลื่อนไหวของตัวละครเกม นำแสดงโดย อดัม แซนด์เลอร์, เควิน เจมส์, มิเชล โมนาแกน, ปีเตอร์ ดิงค์เลจ, จอช แก็ด, ไบรอัน ค็อกซ์, แฮลซีย์ เบนสัน และ เจน คราเคาสกี เป็นเรื่องราวของมนุษย์ต่างดาวได้ค้นพบวิดีโอฟีดของเกมอาร์เคดคลาสสิค และตีความผิด ๆ ว่ามันเป็นคำประกาศสงคราม พวกเขาก็เลยมาโจมตีโลกมนุษย์และใช้วิดีโอเกมเป็นตัวอย่างการโจมตีของพวกเขา แรงบันดาลใจจากเกมส์ แพ็ก-แมน และ สเปซอินเวเดอร์ส ในตอนนี้ประธานาธิบดีสหรัฐฯ จะต้องเรียกตัวเพื่อนผู้เคยร่วมเล่นเกมอีสปอร์ตกับเขามาช่วยกอบกู้โลกไม่ให้ถูกทำลาย
ภาพยนตร์เริ่มถ่ายทำเมื่อวันที่ 2 มิถุนายน 2014 ในโทรอนโต ประเทศแคนาดา เปิดตัวในรูปแบบ 2 มิติ, 3 มิติ และไอแมกซ์ ในวันที่ 24 กรกฎาคม 2015 ภาพยนตร์เรื่องนี้ทำรายได้กว่า 234 ล้านดอลลาร์สหรัฐ แต่ได้รับคำวิจารณ์ด้านลบจากนักวิจารณ์
กบฏซัตสึมะ

กบฏซัตสึมะ หรือ สงครามเซนัน (; โรมาจิ: "เซนันเซ็นโซ": สงครามภาคหรดี") เป็นการก่อกบฎของกลุ่มซามูไรที่ต่อต้านรัฐบาลเมจิใหม่ (รัฐบาลองค์จักรพรรดิ) เก้าปีภายหลังเริ่มยุคเมจิ การกบฏเกิดขึ้นในปลายเดือนมกราคม 1877 และดำเนินไปถึงเดือนกันยายนในปีเดียวกัน เมื่อผู้นำของฝ่ายกบฏ ไซโง ทากาโมริ ได้จบชีวิตลง
การกบฏเกิดขึ้นในอดีตแคว้นซัตสึมะบนเกาะคีวชู แคว้นนี้เป็นแคว้นที่มีบทบาทสำคัญที่สนับสนุนฝ่ายองค์จักรพรรดิในสงครามโบชิง ซึ่งภายหลังจากก่อตั้งรัฐบาลเมจิและสถาปนาจักรวรรดิญี่ปุ่น อดีตแคว้นซัตสึมะก็กลายเป็นที่พำนักของเหล่าอดีตซามูไรจำนวนมาก อดีตซามูไรเหล่านี้ได้สูญเสียสถานะทางสังคมตลอดจนบรรดาอภิสิทธิทั้งหลายจากการปฏิรูปการทหารของรัฐบาล ซามูไรได้ถูกแทนที่ด้วยปืนไรเฟิลจากตะวันตก ทำให้ไม่มีใครว่าจ้างซามูไรเหล่านี้ให้ไปคุ้มครองอีกต่อไป จนเกิดเป็นความคับแค้นใจต่อรัฐบาลเมจิขึ้น 
ไซโง ทากาโมริ เป็นหนึ่งในขุนพลคนสำคัญที่เคยอยู่ฝ่ายจักรพรรดิและร่วมโค่นล้มรัฐบาลเอโดะ ทำให้ภายหลังการตั้งรัฐบาลเมจิ เขาได้เป็นหนึ่งในผู้นำอาวุโสของรัฐบาล ในปี 1873 เขาเป็นคนเสนอให้ญี่ปุ่นทำสงครามเพื่อยึดครองเกาหลี โดยมีเหตุผลว่า สงครามกับเกาหลีนั้นเป็นทั้งประโยชน์ต่อชาติญี่ปุ่น และก็เป็นประโยชน์ต่อบรรดาอดีตซามูไรที่จะได้แสวงหาการตายแบบมีเกียรติและศักดิ์ศรี แต่ข้อเสนอของเขาก็ได้รับการปฏิเสธ ภายหลังแผนการของเขาถูกปฏิเสธ เขาก็ลาออกจากทุกตำแหน่งในรัฐบาลเพื่อเป็นการประท้วงและกลับไปยังคาโงชิมะ บ้านเกิดของเขา เขาได้สนับสนุนบรรดาอดีตซามูไรเหล่านี้ โดยได้เปิดสำนักเป็นของตัวเองในคาโงชิมะ สอนเกี่ยวกับวิถีนักรบ และในที่สุดก็มีสาขาถึง 132 สาขาทั่วทั้งจังหวัด นอกจากนี้เขายังจัดตั้งโรงเรียนสรรพาวุธขึ้น โดยเน้นไปที่การสอนองค์กรการเมืองกำลังรบกึ่งทหารมากกว่าสิ่งอื่นใด จนในที่สุด ไซโงก็ได้รับแรงสนับสนุนมากมาย และตัดสินใจเผชิญหน้ารัฐบาลองค์จักรพรรดิ
บิซิน

บิซิน  เป็นสารอะโพแคโรทีนอยด์ มีสูตรเคมีคือ C25H30O4 ลักษณะเป็นผลึกสีส้ม พบได้ในเมล็ดต้นคำแสด ("Bixa orellana") ซึ่งภายในมีปริมาณบิซินถึง 70-80% บิซินเป็นสารที่ไม่เสถียร เมื่อเกิดการไอโซเมอไรเซชันจะกลายเป็นทรานส์-บิซิน (เบต้า-บิซิน) ซึ่งเป็นไอโซเมอร์พันธะคู่
บิซินละลายในไขมัน แต่ไม่ละลายน้ำ เมื่อผสมกับแอลคาไลน์ หมู่เมทิลเอสเทอร์ของบิซินจะทำปฏิกิริยาเกิดเป็นสารกลุ่มกรดไดคาร์บอกซิลิก คือ นอร์บิซิน (norbixin)
ปลาฉลามมาโก

ปลาฉลามมาโก  ปลากระดูกอ่อนจำพวกปลาฉลามในสกุล "Isurus" (/อิ-ซัว-รัส/) ในวงศ์ Lamnidae อันเป็นวงศ์เดียวกับปลาฉลามขาว ซึ่งเป็นปลากินเนื้อและสัตว์กินเนื้อที่ใหญ่ที่สุดในโลกที่ยังคงสืบทอดเผ่าพันธุ์มาจนถึงปัจจุบัน
ปลาฉลามมาโก จัดเป็นปลาฉลามที่มีความปราดเปรียวว่องไว เป็นปลาฉลามที่ว่ายน้ำได้เร็วที่สุดในโลก โดยทำความเร็วได้ถึง 50-70 กิโลเมตรต่อชั่วโมง ทั้งนี้เป็นผลมาจากการขยับหางที่เว้าเป็นรูปพระจันทร์เสี้ยวขนาดใหญ่ ซึ่งสามารถเพิ่มความเร็วได้ในช่วงระยะเวลาเสี้ยววินาที เพื่อใช้ในการล่าเหยื่อประเภทต่าง ๆ เช่น โลมา, แมวน้ำ หรือเต่าทะล จากการจู่โจมจากด้านล่าง อีกทั้งยังสามารถกระโดดได้พ้นน้ำได้สูงถึง 9 เมตรอีกด้วย เป็นปลาที่มีดวงตากลมโตสีดำสนิท ภายในปากมีฟันแหลมคมจำนวนมากจนล้นออกนอกปาก จัดเป็นปลาฉลามอีกจำพวกหนึ่งที่ทำอันตรายมนุษย์ได้
เป็นปลาที่ถือกำเนิดมาจากตั้งแต่ยุคครีเตเชียสจนถึงควอเทอนารี (ประมาณ: 99.7 ถึง 0.781 ล้านปีก่อน)
จำแนกออกได้เป็น 2 ชนิด ที่ยังคงสืบทอดเผ่าพันธุ์มาจนถึงปัจจุบัน มีความยาวประมาณ 2.5 ถึง 4.5 เมตร (8.2 ถึง 14.8 ฟุต) และน้ำหนักมากที่สุดถึง 800 กิโลกรัม (1,800 ปอนด์)
โดยคำว่า "มาโก" มาจากภาษามาวรี หมายถึง ปลาฉลามหรือฟันปลาฉลาม
การจำแนก.
<templatestyles src="Div col/styles.css"/>
ปลาทูปากจิ้งจก

ปลาทูปากจิ้งจก (ชื่อวิทยาศาสตร์: "Rastrelliger faughni") เป็นปลาทะเลชนิดหนึ่งในสกุลปลาทู ("Rastrelliger") มีรูปร่างทั่วไปคล้ายกับปลาลังหรือปลาทูโม่ง ("R. kanagurta") แต่มีขนาดความยาวเท่าปลาทู ("R. neglectus") ความกว้างของลำตัวน้อยกว่าปลาลัง ปากแหลม ด้านบนลำตัวมีสีน้ำเงิน แวววาว ด้านท้องมีสีขาวเงิน มีความยาวประมาณ 15-20 เซนติเมตร พบกระจายพันธุ์ในน่านน้ำไทยทั้งด้านอ่าวไทยและทะเลอันดามัน โดยกินแพลงก์ตอนเป็นอาหารในระดับผิวน้ำและกลางน้ำ
ปลาทูปากจิ้งจกมีเนื้อหยาบแข็ง รสชาติไม่อร่อย ดังนั้นจึงไม่เป็นที่นิยมรับประทาน แต่บางครั้งอาจพบเห็นขายปะปนมากับปลาทูชนิดอื่น ๆ โดยรายงานขององค์การอาหารและการเกษตรแห่งสหประชาชาติ (เอฟเอโอ) รายงานว่าปลาทูปากจิ้งจกไม่ใช่ปลาเศรษฐกิจ แต่ในรายงานของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (ไอยูซีเอ็น) รายงานว่าในแต่ละปีมีการจับรวมเป็นน้ำหนักมากกว่า 800,000 ตัน
แขวงซงจุง

แขวงซงจุง  เป็นแขวง "(ทง)" ของเขตคังบุกในกรุงโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอา 4 และ 9 ได้ถูกรวมเข้าด้วยกัน
แขวงซัมกักซัน

แขวงซัมกักซัน  เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอา 6 และ 7 ได้ถูกรวมเข้าด้วยกัน
แขวงมีอา

แขวงมีอา  เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงมีอาถูกแบ่งออกเป็นแขวงมีอา (แขวงมีอา 3), แขวงซัมกักซัน (แขวงมีอา 6 และ 7), แขวงซัมยัง (แขวงมีอา 1 และ 2), แขวงซงช็อน (แขวงมีอา 5 และ 8), แขวงซงชุง (แขวงมีอา 4 และ 9)
แขวงซูยู

แขวงซูยู  เป็นแขวง "(ทง)" ของเขตคังบุกในโซล ประเทศเกาหลีใต้ นับตั้งแต่วันที่ 30 มิถุนายน ค.ศ. 2008 แขวงซูยูถูกแบ่งออกเป็นแขวงอินซู (แขวงซูยู 5 และ 6), แขวงอูอี (แขวงซูยู 4) และ แขวงซูยู (แขวงซูยู 1,2 และ 3)
เขตคังบุก

เขตคังบุก (ฮันกึล: 강북구; ฮันจา: 江北區) เป็นหนึ่งใน 20 เขตที่อยู่ในโซล ประเทศเกาหลีใต้ ตั้งอยู่ทางทิศเหนือของแม่น้ำฮัน เขตนี้ถูกแยกออกจากเขตโทบง ในปี ค.ศ. 1995 นายกเทศมนตรีของเขตนี้คือ พัก คย็อม-ซู (박겸수)
ตลาดหลักทรัพย์กัมพูชา

ตลาดหลักทรัพย์กัมพูชา  เป็นตลาดหลักทรัพย์ในประเทศกัมพูชา มีวัตถุประสงค์คือ การแลกเปลี่ยนคือการให้บริการอำนวยความสะดวกการไหลของเงินทุน การลงทุน และจัดสรรเงินทุนขึ้นอยู่กับกลไกตลาดทุน ตลาดหลักทรัพย์มีสำนักงานใหญ่อยู่ที่อาคารคานาเดียทาวเวอร์ กรุงพนมเปญ ประเทศกัมพูชา
ประวัติ.
ในเดือนพฤศจิกายนปี พ.ศ. 2549 ตลาดหลักทรัพย์กัมพูชาเป็นบริษัทร่วมทุนระหว่างรัฐบาลกัมพูชาซึ่งถือหุ้นร้อยละ 55 ของทั้งหมดและตลาดหลักทรัพย์เกาหลีใต้ถือหุ้นร้อยละ 45 ภายใต้การกำกับดูแลของ "Securities and Exchange Commission of Cambodia" (SECC)
ปัจจุบันตลาดหลักทรัพย์กัมพูชามีการซื้อขายหลักทรัพย์รายเดียว คือ PPWSA ซึ่งในช่วง 3 ปีแรก รัฐบาลได้อนุญาตให้ซื้อขายหลักทรัพย์ด้วยสกุลเงินดอลลาร์สหรัฐได้ แต่หลังจากนั้นกำหนดให้ซื้อขายหลักทรัพย์ด้วยเงินสกุลเรียลเท่านัน เพื่อส่งเสริมการใช้เงินเรียล ซึ่งเป็นสกุลเงินของประเทศ และลดการพึ่งพาสกุลเงินดอลลาร์สหรัฐที่มีสัดส่วน ร้อยละ 90 ของปริมาณเงินทั้งหมดที่หมุนเวียนอยู่ในกัมพูชา
บริษัทจดทะเบียน.
จาก ข้อมูล ณ 20 กรกฎาคม 2561 มีบริษัทจดทะเบียน 5 บริษัท คือ
โรงเรียนสิริราชอนุสรณ์

โรงเรียนสิริราชอนุสรณ์ เป็นโรงเรียนระดับมัธยมศึกษา สังกัดองค์การบริหารส่วนจังหวัดสระแก้ว ตั้งอยู่ที่ 193 หมู่ 9 ตำบลบ้านแก้ง อำเภอเมืองสระแก้ว จังหวัดสระแก้ว
 สีฟ้า หมายถึง ปัญญาก้าวไกล
 สีเหลือง หมายถึง ยึดมั่นคุณธรรม
สัญลักษณ์ประจำโรงเรียน.
คติพจน์ :สุสสูสํลภเต ปัญญํ 
<br> ประวัติโรงเรียน.
จากนั้นผู้ประสานงานได้ร่วมกับ กำนันไพโรจน์ เที่ยงธรรม กำนันตำบลบ้านแก้ง(ในขณะนั้น)ได้ดำเนินการขอรับการสนับสนุนจากผู้มีอุปการคุณชาวตำบลบ้านแก้งและตำบลใกล้เคียง พร้อมร่วมแรงร่วมมือ พัฒนาพื้นที่ก่อสร้างอาคารเรียนชั่วคราว จำนวน ๑ หลัง ในปี พ.ศ. ๒๕๓๖ เปิดทำการสอนแบบสหศึกษาในระดับ ชั้นมัธยมศึกษาตอนต้น (มัธยมศึกษาปีที่ ๑ - ๓) และต่อมากระทรวงศึกษาธิการได้ประกาศจัดตั้ง โรงเรียนสิริราชอนุสรณ์เมื่อวันที่ ๘ มีนาคม ๒๕๓๘ ซึ่งมีหน่วยงานระดับจังหวัด คือ สำนักงานสามัญศึกษาจังหวัดสระแก้ว สังกัดกรมสามัญศึกษา กระทรวงศึกษาธิการ ดูแลและกรมสามัญศึกษาได้แต่งตั้งให้ นายกฤษณ สุนทรกิจพาณิชย์ รักษาการในตำแหน่ง ครูใหญ่โรงเรียนสิริราชอนุสรณ์ ตามคำสั่ง สศ.ที่ ๑๙๔๘ / ๒๕๓๘ สั่ง ณ วันที่ ๔ พฤษภาคมพ.ศ. ๒๕๓๘ จนกระทั่งถึง ปีการศึกษา ๒๕๔๑ โรงเรียนสิริราชอนุสรณ์ได้ขออนุมัติ เปิดทำการสอนถึงระดับชั้นมัธยมศึกษาตอนปลาย เมื่อวันที่ ๑ เมษายน ๒๕๕๒ โรงเรียนสิริราชอนุสรณ์ ได้ถ่ายโอนเข้าสังกัดองค์การปกครองส่วนท้องถิ่น สังกัดองค์การบริหารส่วนจังหวัดสระแก้ว (อบจ.สระแก้ว)
Golden Time นาทีชีวิต

Golden Time นาทีชีวิต  เป็นละครโทรทัศน์ของประเทศเกาหลีใต้ แนวแพทย์ละคร นำแสดงโดย อี ซ็อน-คยุน, ฮวัง จ็อง-อึม, อี ซ็อง-มิน และ ซง ซ็อน-มีออกอากาศผ่าน บริษัทกระจายเสียงและแพร่ภาพมุนฮวา ในวันที่ 9 กรกฎาคม ถึง 25 กันยายน 2555 ทุกวันจันทร์และวันอังคาร เวลา 21.55 จำนวน 23 ตอน สำหรับประเทศไทยออกอากาศทางช่องเวิร์คพอยท์ ทุกวันพุธถึงศุกร์ เวลา 21.30 - 23.00 น.
เรื่องย่อ.
เมื่อชีวิตของผู้ป่วยแขวนบนเส้นด้าย ความเป็นความตายอยู่แค่คืบ ทักษะฝีมือความชำนาญการอันเป็นเลิศ ประสานกับเวลาที่เหมาะเหม็ง สามารถพลิกผันชีวิตของคนได้ เรื่องราวแพทย์ฝึกหัด (อินเทิร์น) ในห้องฉุกเฉินโดยที่ หนุ่มนักเรียนแพทย์ หลังจากจบจากโรงเรียนแพทย์เขาได้เข้าไปทำงานในโรงพยาบาลแพทย์แผนตะวันออก เพื่อต้องการที่จะทำงานสบายๆ และได้รายได้ดี แต่หลังจากที่เขาได้ไปขึ้นเวรแทนรุ่นพี่ที่โรงพยาบาลแห่งหนึ่ง คืนนั้นมีเคสฉุกเฉินซึ่งเหตุการณ์นั้นเป็นจุดเริ่มต้นที่ทำให้หนุ่มนักเรียนแพทย์เปลี่ยนแนวคิดและเปลี่ยนการดำเนินชีวิตของเขาไปจากเดิมอย่างสิ้นเชิง
โรงเรียนวชิรธรรมโศภิต

โรงเรียนวชิรธรรมโศภิต เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาประเภทโรงเรียนมัธยมศึกษาขนาดกลาง ซึ่งเปิดสอนในระดับชั้นมัธยมศึกษาตอนต้นและตอนปลาย ตั้งอยู่ที่ตำบลบางครก อำเภอบ้านแหลม จังหวัดเพชรบุรี
ประวัติโรงเรียน.
โรงเรียนวชิรธรรมโศภิต ก่อตั้งขึ้นเมื่อวันที่ 11 มีนาคม พ.ศ. 2520 พระครูวชิรธรรมโศภิต (อดีตเจ้าอาวาสวัดปากคลอง) และเจ้าคณะอำเภอบ้านแหลม ได้มอบที่ดินของวัดปากคลองจำนวนทั้งสิ้น 35 ไร่ ในการจัดตั้งโรงเรียน ดังนั้นทางอำเภอบ้านแหลมและประชาชนในพื้นที่ จึงเสนอขอให้ชื่อโรงเรียนว่า "โรงเรียนวชิรธรรมโศภิต" ตามสมณศักดิ์ของท่านพระครูวชิรธรรมโศภิต ทั้งนี้เพื่อเป็นอนุสรณ์แก่อนุชนรุ่นหลังและเพื่อเป็นการประกาศเกียรติคุณของท่านที่ได้ประกอบคุณความดีไว้ ณ โรงเรียนแห่งนี้ 
โดยได้เปิดรับนักเรียนชั้นมัธยมศึกษาปีที่ 1 (ม.ศ. 1) จำนวน 2 ห้องเรียน รวม 90 คน เปิดเรียนครั้งแรกที่อาคาร 1 (ศุทธาลัยอุทิศ) บริเวณภายในวัดปากคลองเมื่อวันที่ 2 มิถุนายน พ.ศ. 2520 
วันที่ 24 กันยายน พ.ศ. 2522 ได้ย้ายนักเรียนทั้งหมดจากอาคาร 1 (ศุทธาลัยอุทิศ) บริเวณโรงเรียนวัดปากคลอง มาเรียนที่อาคารชั่วคราวของโรงเรียน 
วันที่ 23 กรกฎาคม พ.ศ. 2523 ได้ย้ายนักเรียนทั้งหมดจากอาคารชั่วคราวมาเรียนที่อาคารเรียนถาวร (แบบ ๑๐๖ ต.) และในวันที่ 16 พฤษภาคม พ.ศ. 2537 โรงเรียนได้เริ่มรับนักเรียนชั้นมัธยมศึกษาตอนปลายเป็นรุ่นแรกจนถึงปัจจุบัน
Bitch (สแลง)

คำว่า bitch ในภาษาอังกฤษ มีความหมายตรงตัวคือสุนัขเพศเมีย ใช้เป็นคำสแลงหยาบคายหมายถึงบุคคล มักหมายถึงผู้หญิงที่มีนิสัยก้าวร้าว ไม่มีเหตุผล มุ่งร้าย ชอบบงการ ก้าวก่ายอย่างหยาบคาย เมื่อใช้กับผู้ชาย "bitch" มีความหมายว่าผู้ใต้บังคับบัญชาหรือลูกน้อง
คำนี้เดิมใช้เป็นคำหยาบคาย มีบันทึกไว้ในคริสต์ศตวรรษที่ 14 ใช้หมายถึงความต้องการทางเพศอย่างสูงของผู้หญิง เทียบกับสุนัขติดสัด ขอบเขตของความหมายขยายกว้างขึ้นในสมัยใหม่ ในบริบทของลัทธิสตรี คำนี้สามารถหมายถึงผู้หญิงที่แข็งแรงหรือกล้าแสดงออก
คำว่า "bitch" เป็นหนึ่งในคำสบถที่ถูกใช้มากที่สุด ดร.ทิโมธี เจย์ กล่าวว่า "คำต้องห้ามมีมากกว่า 70 คำ" แต่เวลาส่วนใหญ่ร้อยละ 80 จะมีคำสิบคำที่ถูกใช้บ่อย และคำว่า bitch เป็นหนึ่งในสิบคำนั้น
รายชื่อแหล่งมรดกโลกในประเทศสิงคโปร์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศสิงคโปร์ทั้งสิ้น 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศสิงคโปร์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 1 แห่ง ดังนี้
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
ฟาโรห์แอเมนโฮเทปที่ 1

ฟาโรห์เจเซอร์คาเร แอเมนโฮเทปที่ 1 (/ˌæmɛnˈhoʊtɛp)(Amenhotep I) "หมายถึง ความพอใจของเทพอามัน" ภาษากรีกโบราณอ่านพระนามของพระองค์ว่า" Ἀμένωφις"(Amenophis) เป็นพระมหากษัตริย์รัชกาลที่ 2 แห่งราชวงศ์ที่ 18 ยุคอาณาจักรใหม่ตอนต้นของอียิปต์โบราณ
พระราชประวัติ.
ฟาโรห์แอเมนโฮเทปที่ 1 เป็นพระราชโอรสพระองค์ที่ 3 ในฟาโรห์อาโมสที่ 1ปฐมกษัตริย์แห่งราชวงศ์ที่ 18 และพระนางอาห์โมส-เนเฟอร์ตารี โดยที่แอเมนโฮเทปมีพระเชษฐาร่วมพระมารดา 2 พระองค์ คือ เจ้าชายอาโมส-อังค์(Ahmose-ankh)และเจ้าชายอาโมส-ซาแพ(Ahmose Sapair) พระเชรษฐาทั้งสองพระองค์สิ้นพระชนม์ตั้งแต่ทรงพระเยาว์ ทำให้แอเมนโฮเทปได้ดำรงตำแหน่งมกุฎราชกุมาร และเข้าพิธีราชาภิเษกเมื่อพระชนมายุราว 21 ชันษา หลังจากการสิ้นพระชนม์ของพระราชบิดา และอภิเษกสมรสกับพระนาง อาห์โมส เมอร์ริตามุน(Ahmose-Meritamun)พระภคินีร่วมสายพระโลหิต และมีพระราชโอรสด้วยกัน แต่สิ้นพระชนม์เมื่อยังเยาว์วัย 
ในรัชสมัยของพระองค์ ได้มีการทำศึกกับชนชาติต่าง ๆ และได้รับชัยชนะ เช่น นูเบียน 
ตามบันทึกของมาเนโธนักประวัติศาสตร์สมัยราชวงศ์ปโตเลมี กล่าวว่า ฟาโรห์แอเมนโฮเทปที่ 1 ทรงอยู่ในราชสมบัติประมาณ 10 ปี แต่ตามบันทึกในสุสานของนักบวช ชื่อ อาเมเนมฮัต ซึ่งเป็นบุคคลที่มีชีวิตในสมัยเดียวกับแอเมนโฮเทปที่ 1 ระบุไว้ชัดเจนว่า ทรงครองราชย์นาน 21 ปี โดยนักวิชาการส่วนใหญ่เชื่อว่าพระองค์ทรงครองราชย์ระหว่าง ปี 1546 – 1526 ก่อนคริสตกาล หรือ 1525 – 1504 ก่อนคริสตกาล โดยแต่ละกลุ่มอาจมีการกำหนดะยะเวลาที่ทรงครองราชย์ต่างกันเล็กน้อย
การพัฒนาวัฒนธรรมและภูมิปัญญา.
อนุสรณ์จำนวนมากที่มีการค้นพบว่าสร้างขึ้นในรัชสมัยของแอเมนโฮเทปที่ 1 มีลักษณะเช่นเดียวกับรูปปั้นยุครามเสส(Ramesside period)ซึ่งมีความสัมพันธ์กับพิธีกรรมศพตามแบบศาสนาอียิปต์โบราณ รูปปั้นบางส่วนได้รับอิทธิพลจากศิลปะสมัยอาณาจักรกลาง ศิลปะในสมัยราชวงศ์ที่ 18 จึงมีความคล้ายคลึงกับในช่วงต้นของยุคอาณาจักรกลาง รูปปั้นสมัยนี้มีต้นฉบับจากยุคฟาโรห์เมนทูโฮเทปที่ 2 และฟาห์โรเซนุสเรทที่ 3
สุสานไว้พระศพ.
ฟาโรห์แอเมนโฮเทปที่ 1 สิ้นพระชนม์ประมาณ ปี 1506 หรือ ปี 1504 ก่อนคริตส์ศักราช สุสานหลวงที่มีพระนามของพระองค์ปรากฏอยู่ คือ เควี 39 แต่มีการค้นพบพระศพที่ ดรา' อบู เอล-นากา ในเขตหุบผากษัตริย์
สโกปัส

สโกปัส (Scopus) เป็นฐานข้อมูลบรรณานุกรมที่รวมรวมบทคัดย่อและการอ้างอิงจากวารสารวิชาการ โดยมีชื่อบทความมากกว่า 20,000 เรื่องจากสำนักพิมพ์ 5,000 แห่ง ที่เน้นในด้านวิทยาศาสตร์ วิทยาการ การแพทย์ อยู่ภายใต้การดูแลของบริษัทแอ็ลเซอเฟียร์ที่ให้ผู้ใช้งานเข้าใช้ผ่านระบบสมาชิก โดยมักจะถูกนำมาเปรียบเทียบกับ Web of Science (ชื่อเดิม ISI)
บนเว็บไซต์สโกปัสยังคงมีการให้บริการรายละเอียดผู้แต่งบทความรวมไปถึงรายละเอียดของมหาวิทยาลัยและสถาบันวิจัยเพิ่มเติมนอกเหนือจากบทคัดย่องานวิจัย โดยรวมไปถึงการให้บริการระบบแจ้งเตือนหากมีผลงานวิจัยใหม่เพิ่มเข้ามาหรือมีการเพิ่มการอ้างอิง เพื่อใช้ในการคำนวณค่า h-index ของผู้แต่ง
สโกปัสสามารถใช้งานร่วมกับเมนเดลเลย์ ระบบจัดการเอกสารอ้างอิง และ ORCID ระบบล็อกอินเดี่ยวของประวัตินักวิจัย
โจ เมอร์เซอร์

โจเซฟ "โจ" เมอร์เซอร์ (9 สิงหาคม พ.ศ. 2457 – 9 สิงหาคม พ.ศ. 2533) เป็นนักฟุตบอลชาวอังกฤษและผู้จัดการทีมชาวอังกฤษ โดยช่วงที่เขาเป็นนักฟุตบอลนั้น เขาเคยเล่นให้กับสโมสรฟุตบอลเอฟเวอร์ตัน อาร์เซนอล และทีมชาติอังกฤษ และในช่วงที่เขาเป็นผู้จัดการทีม เขาเคยคุมสโมสรฟุตบอลแมนเชสเตอร์ซิตีและแอสตันวิลลา
แอ็ลเซอเฟียร์

แอ็ลเซอเฟียร์  เป็นสำนักพิมพ์ที่มีการตีพิมพ์วารสารวิชาการ ที่เน้นผลงานในด้านการแพทย์และวิทยาศาสตร์ โดยมีวารสารที่เป็นที่นิยมได้แก่ "The Lancet", "Cell", หนังสือ "Gray's Anatomy", รายการรวบรวมวารสาร ScienceDirect, "Trends", "Current Opinion" และฐานข้อมูลสโกปัส บริษัทนี้เป็นส่วนหนึ่งของกลุ่มบริษัท RELX Group มีสำนักงานใหญ่ตั้งอยู่ที่อัมสเตอร์ดัม และมีสาขาอยู่ที่สหราชอาณาจักร สหรัฐอเมริกา เม็กซิโก บราซิล สเปน
แอ็ลเซอเฟียร์มีการตีพิมพ์กว่า 350,000 บทความต่อปี ในวารสาร 2,000 เล่ม โดยมีเอกสารรวบรวมกว่า 13 ล้านเรื่อง และมีการดาวน์โหลดกว่า 750 ล้านครั้งต่อปี
รายชื่อแหล่งมรดกโลกในประเทศมาเลเซีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมาเลเซียทั้งสิ้น 6 แหล่ง ประกอบด้วยแหล่งมรดกโลกทางวัฒนธรรม 4 แหล่ง และแหล่งมรดกโลกทางธรรมชาติ 2 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศมาเลเซียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 4 แห่ง ดังนี้
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
นายกรัฐมนตรีบรูไน

นายกรัฐมนตรีบรูไน  หรือเรียกอย่างเป็นทางการว่า นายกรัฐมนตรีแห่งเนอการาบรูไนดารุซซาลาม เป็นหัวหน้ารัฐบาลของประเทศบรูไน ผู้ดำรงตำแหน่งนี้คือสุลต่านบรูไน ซึ่งเป็นประมุขแห่งรัฐของประเทศด้วย
บัสบีเบบส์

บัสบีเบบส์  เป็นชื่อของกลุ่มผู้เล่นสโมสรฟุตบอลแมนเชสเตอร์ยูไนเต็ด ซึ่งผ่านการฝึกฝนมาจากโจ อาร์มสตรอง หัวหน้าผู้ฝึกสอน และจิมมี เมอร์ฟี ผู้ช่วยผู้จัดการทีม ผู้เล่นในกลุ่มนี้ได้รับการคัดเลือกจากทีมเยาวชนให้ขึ้นมาเล่นกับสโมสร ซึ่งในเวลานั้นมีแมตต์ บัสบี เป็นผู้จัดการทีม
บัสบีเบบส์ไม่ได้มีชื่อแค่เป็นเยาวชนที่มีความสามารถ แต่ยังเป็นเยาวชนที่มาจากทีมเยาวชนของสโมสรเองมากกว่าที่จะซื้อมาจากสโมสรอื่น ๆ แฟรงก์ นิกคลิน นักข่าวหนังสือพิมพ์แมนเชสเตอร์อีฟนิงนิวส์ ได้ใช้คำนี้เพื่อหมายถึงผู้เล่นที่ชนะเลิศฟุตบอลลีกเฟิสต์ดิวิชันในฤดูกาล 1955–56 และ 1956–57 ด้วยอายุเฉลี่ย 21 และ 22 ปีตามลำดับ
ดาโฟส

ดาโฟส  หรือ ตาเวา  เป็นเทศบาลในรัฐเกราบึนเดิน ทางภาคตะวันออกของประเทศสวิตเซอร์แลนด์ ด้วยความสูงกว่า 1,560 เมตรเหนือระดับน้ำทะเลทำให้ดาโฟสเป็นเมืองที่อยู่สูงที่สุดในยุโรป มีประชากรถาวรราว 11,136 คน (ค.ศ. 2014) ดาโฟสเป็นสถานที่จัดประชุมสภาเศรษฐกิจโลก ซึ่งจัดการประชุมขึ้นทุก ๆ ปี และยังเป็นหนึ่งในแหล่งสถานตากอากาศสกีที่ใหญ่ที่สุดในสวิตเซอร์แลนด์
โจ หม่า

โจ หม่า เต๋อ-จง (เกิดเมื่อวันที่ 27 มิถุนายน 1968) เป็นนักแสดงชาวฮ่องกง แต่ก่อนเคยเป็นตำรวจ ก่อนที่จะเข้าร่วมวงการบันเทิงในปี 1993
หม่าเต๋อจงเป็นหนึ่งในนักแสดงฮ่องกงไม่กี่คนที่เป็นอดีตสมาชิกของวินัยฮ่องกงหรือบริการโคโลเนียล
มิสเตอร์บ้านนา

มิสเตอร์บ้านนา เป็นละครโทรทัศน์ไทย แนวโรแมนติก-คอมเมดี-เพลงลูกทุ่ง เริ่มออกอากาศตอนแรกวันที่ 6 มินาคม พ.ศ. 2556–16 เมษายน พ.ศ. 2556 เวลา 17.45 - 18.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) และ บริษัท จันทร์ 25 จำกัด บทประพันธ์โดย อาณาจินต์ บทโทรทัศน์โดย ศุขสนาน / หิรัญญา / สุธิสา วงษ์อยู่ กำกับการแสดงโดย ชัชวาล ศาสวัตกลูน
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ไทยทีวีสีช่อง 3
 ละครวันจันทร์ - ศุกร์ 17.45 - 18.45 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">มิสเตอร์บ้านนา</td>
<th style="width: 33%;">ถัดไป</th>
</tr><tr style="text-align: center;">
<td> เงาะแท้แซ่ฮีโร่
</td>
<td> ยัยบุญกับหมอทึ่ม
</td></tr>
</table>
ถิร ชุติกุล

ถิร ชุติกุล (เกิด 22 พฤษภาคม พ.ศ. 2533) ชื่อเล่น อั้ม เป็นนักแสดงและนายแบบชาวไทย
ประวัติ.
ถิร [อ่าน ถิ-ระ] เป็นบุตรของกอบศักดิ์ ชุติกุล และหม่อมหลวงลักษสุภา กฤดากร มีพี่สาวชื่อ อาภาสิริ จบการศึกษาระดับปริญญาตรีจาก สถาบันเทคโนโลยีรอยัลเมลเบิร์น (Royal Melbourne Institute of Technology) ประเทศออสเตรเลีย
ถิรมีผลงานแสดงภาพยนตร์คือ "เพชฌฆาต" และ ภาพยนตร์อเมริกันเรื่อง "The Man with the Iron Fists 2" และได้แสดงเรื่อง "สยามยุทธ" โดยได้รับบทเป็นรัชกาลที่ 1 ในเรื่องนี้ และในปี พ.ศ. 2557 ได้แสดงภาพยนตร์สยองขวัญ เรื่อง "ร่าง" โดยแสดงคู่กับ พอลล่า เทเลอร์ ต่อมารับบทนำในเรื่อง "พี่ชาย My Hero" รับบทเป็นเอก ในบทบาทชายรักชายที่ต้องเข้ารับการคัดเลือกเกณฑ์ทหาร จากบทบาทนี้ทำให้ได้รับรางวัลนักแสดงสมทบชายยอดเยี่ยม จากคมชัดลึก อวอร์ด ครั้งที่ 13 และ รางวัลชมรมวิจารณ์บันเทิง ครั้งที่ 24
ด้านผลงานละคร ร่วมแสดงในละคร "เสน่หา Diary ตอน บ่วงเสน่หา", "เธอคือพรหมลิขิต", "ลูกไม้ลายสนธยา" กับบท ปริทัศน์, "ดวงใจในไฟหนาว", "เจ้าสาวจำยอม"
องอาจ สิงห์ลำพอง

ผู้ช่วยศาสตราจารย์ องอาจ สิงห์ลำพอง (เกิด 19 มกราคม พ.ศ. 2515) เป็นผู้กำกับภาพยนตร์ชาวไทย เคยดำรงตำแหน่งกรรมการผู้อำนวยการใหญ่ของสถานีโทรทัศน์ช่อง 8 ตั้งแต่เปิดสถานีในระบบโทรทัศน์ผ่านดาวเทียมเมื่อเดือนธันวาคม พ.ศ. 2553 จนกระทั่งลาออกเมื่อวันที่ 30 กันยายน พ.ศ. 2562 ต่อมาดำรงตำแหน่งกรรมการผู้จัดการ บริษัท เจเคเอ็น เบสท์ ไลฟ์ จำกัด และผู้อำนวยการสถานีโทรทัศน์เจเคเอ็น 18 ตั้งแต่วันที่ 1 ตุลาคม พ.ศ. 2564 จนกระทั่งกลุ่มท็อปนิวส์เข้ามาผลิตรายการส่วนใหญ่ให้สถานี เขาจึงลาออกเมื่อวันที่ 31 ธันวาคม พ.ศ. 2566
ชาลี โสภณพนิช

ชาลี โสภณพนิช,  เป็นบุตรชายคนที่สองของ ชาตรี-คุณหญิงสุมณี โสภณพนิช และหลานชายของ ชิน โสภณพนิช และเขาทำหน้าที่เป็นประธาน บริษัท เอเชีย อินเวสเม้นต์ ธนาคารกรุงเทพ เป็นธุรกิจครอบครัวของเขาและเป็นผู้ถือหุ้นรายใหญ่อันดับที่หกของ บริษัท เอเซีย พลัส กรุ๊ป โฮลดิ้งส์ จำกัด (มหาชน)
ประสิทธิ์ พิลาดวง

ประสิทธิ์ พิลาดวง ชื่อเล่น อู๋ (เกิด 17 กรกฎาคม พ.ศ. 2537) เป็นนักกีฬาวอลเลย์บอลชาย ผู้ทำหน้าที่ในตำแหน่งตัวเซต ปัจจุบันเล่นให้กับแอร์ฟอร์ซ
ประวัติ.
เป็นนักกีฬาจากโรงเรียนวังน้ำเย็นวิทยาคม จังหวัดปราจีนบุรี
มันนีแชนแนล

มันนีแชนแนล  เป็นช่องรายการเกี่ยวกับเศรษฐกิจและการลงทุน ออกอากาศตลอด 24 ชั่วโมง เกือบทั้งหมดเป็นรายการสดจากห้องส่ง ภายในอาคารตลาดหลักทรัพย์แห่งประเทศไทย เมื่อปี 2546 สมัย คุณ กิตติรัตน์ ณ ระนอง เป็นผู้ว่าการตลาดหลักทรัพย์ ได้ร่วมกับ ททบ.5 ร่วมจัดตั้งสถานีโทรทัศน์ดาวเทียม Money Channel โดยมี พลตรี วิเศษศักดิ์ ให้คำปรึกษา ดำเนินงาน ประสานงาน และ ดำเนินการเช่าช่อง สถานีโทรทัศน์ดาวเทียม ของ ททบ. ชื่อช่อง TGN 1 ช่อง (Thai TV Global Network) สัญญาน Ku band (ช่อง TGN มี 2 ความถี่ ของ ททบ.ใช้ C-band ออกอากาศครอบคลุมทั่วโลก 177 ประเทศ ผ่านดาวเทียม 5 ดวง ส่วน TGN Ku-band ให้ตลาดหลักทรัพย์เช่าออกอากาศเฉพาะในประเทศไทย และ se-asia โดยพลตรี วิเศษศักดิ์ สุนทรเกส เป็นผู้อำนวยการช่อง TGN คุมทั้ง C-band และ Ku – band อยู่ 6 ปี ต่อมาได้มีการร่วมมือกัน ระหว่าง สถานี Money Channel กับ TGN ทำการวิจัยและประเมินผลกับบริษัทเคเบิลในท้องถิ่นทั่วประเทศไทยที่ได้รับแจกกล่องไป ว่ามีการรับชมช่องนี้อย่างไร มีผู้ชมผ่านกล่องนี้อย่างไร โดยมีเป้าหมายการสำรวจจังหวัดที่มียอดเงินออมสูงสุด 24 จังหวัดแรก เพื่อขยายฐานผู้ชม โดยเข้าสำรวจทุกภาคของประเทศ คิดเป็นจังหวัดรวม 80 จว.(เป็นจังหวัดเดิม 24 จังหวัดที่มีเงินออมสูงสุด) เริ่มออกอากาศครั้งแรก เมื่อวันที่ 29 เมษายน พ.ศ. 2548 ทางโทรทัศน์เคเบิลยูบีซี (ปัจจุบันคือ ทรูวิชันส์) โดยทางตลาดหลักทรัพย์แห่งประเทศไทย มอบให้บริษัท แฟมิลีโนว์ฮาว จำกัด เป็นผู้ผลิตรายการ ภายใต้สัญญาสัมปทานกับ สถานีวิทยุโทรทัศน์กองทัพบก ช่อง 5 (ททบ.) และ ไทยทีวีโกลบอลเน็ตเวิร์ก จนถึงวันที่ 13 พฤษภาคม พ.ศ. 2556 ปัจจุบันเพิ่มช่องทางออกอากาศ ทางโทรทัศน์เคเบิล ส่วนท้องถิ่น และผ่านเครือข่ายดาวเทียมไทยคม ทั้งระบบซี-แบนด์ และเคยู-แบนด์ นอกจากนี้ ยังสามารถรับชมรายการสดและย้อนหลัง ผ่านแอปพลิเคชันจากทั้งสมาร์ตโฟนและแท็บเล็ต หรือทางเว็บไซต์ www.moneychannel.co.th อีกด้วย
มันนีแชนแนล ดำเนินการสรุปรายงานความเคลื่อนไหว ทางเศรษฐกิจและการลงทุน ในทุกวันจันทร์ถึงวันศุกร์ หลังสิ้นสุดเวลาทำการ ของตลาดหลักทรัพย์แห่งประเทศไทย และแพร่ภาพออกอากาศ ทุกวันตลอด 24 ชั่วโมง แต่เมื่อวันที่ 14 พฤษภาคม พ.ศ. 2553 มันนีแชนแนล จำเป็นต้องยุติการออกอากาศชั่วคราว เนื่องจากมีเหตุการณ์ไม่สงบเรียบร้อย ในบริเวณใกล้เคียงที่ทำการ ตลท. ระหว่างที่มีการชุมนุมของแนวร่วมประชาธิปไตยต่อต้านเผด็จการแห่งชาติ บริเวณแยกราชประสงค์ และเมื่อบ่ายวันที่ 19 พฤษภาคม ปีเดียวกัน มีกลุ่มบุคคลไม่ทราบฝ่าย เข้าวางเพลิงอาคารที่ทำการ ตลท.ส่งผลให้ไม่สามารถออกอากาศได้ตามปกติ จนกระทั่งในวันที่ 26 พฤษภาคม จึงสามารถกลับมาออกอากาศ จากสตูดิโอของจีเอ็มเอ็มแกรมมี่ เป็นการชั่วคราว ต่อมาจึงกลับมาออกอากาศ จากอาคารที่ทำการ ตลท.ตามปกติอีกครั้ง ตั้งแต่วันที่ 4 ตุลาคม ปีดังกล่าว
จอห์น แอล โกรฟ

นาย จอห์น แอล โกรฟ (Mr. John L. Grove) (26 ม.ค. 2464 - 16 มิถุนายน 2546) เป็นนักประดิษฐ์และนักอุตสาหกรรมชาวอเมริกัน ซึ่งเป็นที่รู้จักกันเป็นอย่างดีในการพัฒนาอุตสาหกรรมปั้นจั่นชนิดไฮดรอลิก (hydraulic crane) และกระเช้ายกคน (access lift)
เขากำเนิดที่ เมือง Franklin County, Pennsylvania ที่ประเทศสหรัฐอเมริกา ในปี 2464, จอห์นและพี่ชาย Dwight และ Wayne Nicarry ได้เริ่มประดิษฐ์รถขนวัสดุในฟาร์ม (farm wagons) ในเมือง Shady Grove รัฐ Pennsylvania และได้ร่วมก่อตั้ง Grove Manufacturing Company in 2490 และเนื่องจากความจำเป็นในการหาวิธีเคลื่อนย้ายเหล็กที่หนักโดยใช้รถขนวัสดุ เขาได้ใช้ความรู้ทางไฮดรอลิกเพื่อพัฒนาเพื่อพัฒนาปั้นจั่นที่ยังมีการใช้งานในยุคเริ่มต้น ผู้จัดจำหน่ายปั้นจั่นหลายรายได้สนใจในปั้นจั่นของเขาซึ่งส่งผลให้เกิดการประดิษฐ์รถปั้นจั่นชนิดเคลื่อนที่สำหรับใช้ในงานอุตสาหกรรมเป็นคันแรก และการตัดสินใจครั้งนี้ได้ทำให้เปลี่ยนบริษัทผู้ผลิตรถขนวัสดุธรรมดากลายเป็นบริษัทผู้นำในตลาดรถปั้นจั่นของโลกทันทีในช่วงปลายปี 2493 อย่างรวดเร็ว นอกจากนั้น เขายังได้ร่วมกับ Paul K. Shockey พัฒนาระบบบันไดเหล็กแบบยืดได้โดยใช้ไฮดรอลิกสำหรับติดตั้งบนรถบรรทุกดับเพลิง (fire trucks) โดยภายในบริษัท Grove Manufacturing จอห์นจะเป็นผู้ดูแลแผนกปั้นจั่น ส่วน Dwight จะดูแลอุปกรณ์ที่ใช้ในงานฟาร์ม
การเติบโตอย่างรวดเร็ว เนื่องจากความต้องการปั้นจั่นชนิดไฮดรอลิก ส่งผลให้บริษัทขยายงานจนมีพนักงานกว่า 1,000 คนในปี 2510 และในปีเดียวกัน จากความขัดแย้งภายในและปัญหาด้านสุขภาพ เขาได้ตัดสินใจขายบริษัท Grove Manufacturing ให้ the Walter Kidde Company บริษัทด้านระบบดับเพลิงรายใหญ่ และเป็นเหตุให้เขาออกจากบริษัทในปี 2511
ต่อมาในปี 2512 จอห์นและ Paul Shockey ได้ร่วมก่อตั้งบริษัท Condor Industries เพื่อผลิตอุปกรณ์สำหรับยกคนโดยใช้ไฮดรอลิก ที่นิยมเรียก รถกระเช้า (self-propelled, telescoping hydraulic ariel 'cherry-picker' style lifts) ในปี 2516 บริษัท Condor Industries ได้เปลี่ยนชื่อมาเป็น JLG Industries (JLG ย่อมาจากชื่อของเขา John L. Grove) และได้ประดิษฐ์ผลิตภัณฑ์ใหม่อันมีนวัตกรรมมากมาย เช่น ลิฟต์สำหรับติดตั้งบนรถขับเคลื่อนบนราง (mounting lifts on track-driven) เป็นต้น
Source : 
https://en.wikipedia.org/wiki/John_L._Grove
http://www.jlg.com/en/about-jlg/history
ท่าอากาศยานนานาชาตินินอย อากีโน

ท่าอากาศยานนานาชาตินินอย อากีโน  หรือ ท่าอากาศยานนานาชาติมะนิลา  เป็นท่าอากาศยานหลักของประเทศฟิลิปปินส์ มีพื้นที่บริการในมะนิลาและเขตปริมณฑล ท่าอากาศยานตั้งอยู่ระหว่างเขตติดต่อระหว่างสองเมืองคือปาไซกับปาราแนก ประมาณ 7 กิโลเมตรทางใต้ของมะนิลาและทางตะวันตกของมากาตี ท่าอากาศยานแห่งนี้ได้ถูกจัดอันดับเป็นท่าอากาศยานยอดแย่ที่สุดของโลกติดกันสามปีซ้อนระหว่าง
พ.ศ. 2554-2556
ท่าอากาศยานแห่งนี้ ปัจจุบันประกอบด้วยอาคารผู้โดยสาร 4 หลัง ซึ่งมีศักยภาพในการรองรับผู้โดยสารรวม 31 ล้านคน/ปี อย่างไรก็ตาม ปริมาณผู้โดยสารก็ได้เพิ่มขึ้นจนเกินศักยภาพในการรองรับ โดยในปี พ.ศ. 2557 มีปริมาณผู้โดยสารกว่า 34 ล้านคน ทั้งนี้ รัฐบาลฟิลิปปินส์ได้วางแผนขยายศักยภาพของสนามบินให้สามารถรองรับผู้โดยสารได้ 51.4 ล้านคน/ปีภายในปี พ.ศ. 2580
สมดี ดวงดี

สมดี ดวงดี (เกิด ค.ศ. 1952 ที่แขวงสุวรรณเขต) เป็นนักเศรษฐศาสตร์และนักการเมืองชาวลาว เขาเคยดำรงตำแหน่งเป็นรัฐมนตรีว่าการกระทรวงการคลังของประเทศลาวตั้งแต่ ค.ศ. 2007 ถึง 2011 แล้วอีกครั้งใน ค.ศ. 2016 และเป็นรัฐมนตรีว่าการกระทรวงวางแผนและการลงทุนใน ค.ศ. 2012 ถึง 2016
จัสติน ทรูโด

จัสติน พีเอร์ เจมส์ ทรูโด (เกิดเมื่อวันที่ 25 ธันวาคม 1971) เป็นนักการเมืองชาวแคนาดา อดีตนายกรัฐมนตรีแคนาดาคนที่ 23 ตลอดจนเป็นอดีตหัวหน้าพรรคเสรีนิยม เขาเป็นนายกรัฐมนตรีแคนาดาที่อายุน้อยที่สุดเป็นอันดับสองรองจากโจ คลาร์ก (Joe Clark) และบุตรคนโตของอดีตนายกรัฐมนตรี พีเอร์ ทรูโด เป็นบุตรคนแรกของอดีตนายกรัฐมนตรีที่ดำรงตำแหน่ง
ทรูโดเกิดในออตตาวาและเข้าศึกษาที่ Collège Jean-de-Brébeuf เขาสำเร็จปริญญาตรีในสาขาวรรณคดีภาษาอังกฤษจากมหาวิทยาลัยแมคกิลล์ (McGill University) ใน ค.ศ. 1994 และครุศาสตรบัณฑิตจากมหาวิทยาลัยบริติชโคลัมเบีย (University of Britist Columbia) ใน 1999 เขาได้รับความสนใจจากสาธารณะอย่างสูงในเดือนตุลาคม 2000 เมื่อเขากล่าวบทยกย่องในรัฐพิธีศพของบิดาเขา หลังสำเร็จการศึกษา เขาทำงานเป็นครูในแวนคูเวอร์ รัฐบริติชโคลัมเบีย แล้วศึกษาวิศวกรรมศาสตร์และเริ่มปริญญาโทสาขาภูมิศาสตร์สิ่งแวดล้อม เขาใช้ชื่อเสียงของเขาสนับสนุนอุดมการณ์ต่าง ๆ และแสดงในภาพยนตร์ชุดสั้นทางโทรทัศน์เรื่อง "เดอะเกรตวอร์" ในปี 2007
หลังเข้ามีส่วนร่วมทางการเมืองมากขึ้นหลังบิดาเสียชีวิต ทรูโดได้รับเลือกตั้งในการเลือกตั้งสหพันธรัฐปี 2008 เพื่อเป็นสมาชิกสภาสามัญชนของเขตปาปีโน (Papineau) ในสภาสามัญชน ในปี 2009 เขาได้รับแต่งตั้งเป็นรัฐมนตรีเงา (critic) ในด้านเยาวชนและพหุวัฒนธรรมนิยมของพรรคเสรีนิยม และในปีต่อมาเป็นรัฐมนตรีเงาด้านความเป็นพลเมืองและการเข้าเมือง ในปี 2011 เขาได้รับแต่งตั้งเป็นรัฐมนตรีเงาด้านมัธยมศึกษาและเยาวชนและกีฬาสมัครเล่น ทรูโดเป็นหัวหน้าพรรคเสรีนิยมในเดือนเมษายน พ.ศ. 2013 และนำพรรคสู่ชัยชนะในการเลือกตั้งสหพันธรัฐปี 2015 คว้าที่นั่งสำหรับพรรคเสรีนิยมเพิ่มขึ้นจาก 36 เป็น 184 ที่นั่ง เป็นกรณีที่พรรคได้ที่นั่งเพิ่มมากที่สุดในการเลือกตั้งแคนาดา
หลังการสนับสนุนจากประชาชนลดลงอย่างต่อเนื่อง การลาออกอย่างฉับพลันของรองนายกรัฐมนตรีคริสเทีย ฟรีแลนด์ในเดือนธันวาคม ค.ศ. 2024 และวิกฤตการณ์ทางการเมืองที่ตามมา ทรูโดประกาศในวันที่ 6 มกราคม ค.ศ. 2025 ว่าตนจะลาออกจากทั้งนายกรัฐมนตรีแบะหัวหน้าพรรคเสรีนิยม เขาแนะนำให้ผู้สำเร็จราชการปิดสมัยประชุมไปจนถึงวันที่ 24 มีนาคม ในระหว่างที่พรรคจัดการแข่งชิงตำแหน่งหัวหน้าพรรค ทรูโดยังคงเป็นผู้นำจนกระทั่งมาร์ก คาร์นีย์ได้รับเลือกในวันที่ 9 มีนาคม และยังเป็นนายกรัฐมนตรีจนกระทั่งคาร์นีย์สาบานเข้ารับตำแหน่งในวันที่ 14 มีนาคม และ สส. ประจำป่ปีโนจนกระทั่งยุบเลิกรัฐสภาแคนาดาที่ 44 ในวันที่ 23 มีนาคม
ผลงานตีพิมพ์.
<templatestyles src="Refbegin/styles.css" />
ยุทธศักดิ์ สุภสร

ยุทธศักดิ์ สุภสร (8 มกราคม 2509 -)
ประธานกรรมการการนิคมอุตสาหกรรมแห่งประเทศไทย กรรมการในคณะกรรมการสำนักงานส่งเสริมการจัดประชุมและนิทรรศการ (องค์การมหาชน) อดีตผู้ว่าการการท่องเที่ยวแห่งประเทศไทย และอดีต ผู้อำนวยการสำนักงานส่งเสริมวิสาหกิจขนาดกลางและขนาดย่อม
ประวัติ.
ยุทธศักดิ์เกิดเมื่อวันที่ 8 มกราคม 2509 เป็นบุตรชายของนายสุพร สุภสร อดีตผู้ว่าราชการจังหวัดนครราชสีมา และนางฉวีวรรณ สุภสร
จบการศึกษาระดับปริญญาตรีจากคณะเศรษฐศาสตร์ จุฬาลงกรณ์มหาวิทยาลัย เศรษฐศาสตร์มหาบัณฑิตและเศรษฐศาสตร์ดุษฎีบัณฑิตจาก มหาวิทยาลัยเคโอ
การทำงาน.
ผู้ว่าการการท่องเที่ยวแห่งประเทศไทย.
ยุทธศักดิ์ได้รับแต่งตั้งให้ดำรงตำแหน่ง ผู้ว่าการการท่องเที่ยวแห่งประเทศไทย แทนนาย ธวัชชัย อรัญญิก ที่เกษียณอายุเมื่อวันที่ 29 มิถุนายน 2558 โดยมีผลตั้งแต่วันที่ 1 กันยายน 2558
ลาอูโน

ลาอูโน  เป็นสถานีวิทยุโทรทัศน์สาธารณะแห่งประเทศสเปน ออกอากาศครั้งแรกเมื่อวันที่ 28 ตุลาคม พ.ศ. 2499
รายการที่มุ่งเน้นผู้ชมที่หลากหลายและรวมถึงข่าว (Telediario & Informe Semanal) รายดารโต้วาที สารคดี กีฬา และรายการบันเทิง ออกอากาศในความละเอียดสูงในระบบ HD
เส้นเวลาของการตั้งชื่อช่องลาอูโน.
สถานีโทรทัศน์แห่งชาติสเปน (TVE) เป็นชื่อเดิมของสถานี ใช้ตั้งแต่ปี 2499 จนกระทั่งมี ช่อง 2 สถานีจึงเปลี่ยนชื่อเป็น La Primera หรือ Primera Cadena และในปี 2508 ตั้งแต่ปี 2551 ชื่อปัจจุบันคือ ลาอูโน
ลาโดส

ลาโดส  เป็นสถานีโทรทัศน์ในรูปแบบฟรีทีวี เพื่อใช้ในการออกอากาศของสเปน ออกอากาศครั้งแรกเมื่อวันที่ 15 พฤศจิกายน พ.ศ. 2509 เป็นช่องที่สองของ Televisión Española (TVE) ซึ่งเป็นสถานีโทรทัศน์สาธารณะของประเทศสเปน รายการจากส่วนกลาง โดยมุ่งเน้นรายการโทรทัศน์เชิงวัฒนธรรม และรายการบริการสาธารณะเมื่อเปรียบเทียบกับ La 1 เป็นช่องในเครือ ซึ่งเป็นช่องทั่วไป การถ่ายทำรายการและการผลิตรายการของช่องเพียงบางส่วน ผลิตขึ้นในห้องส่งของ San Cugat del Vallés ใน แคว้นกาตาลุญญา
ช่องนี้เริ่มออกอากาศในปี ค.ศ. 1966 ด้วยความถี่ UHF ขณะที่ RTVE กำลังทำการทดลองออกอากาศเบื้องต้นบนแบนด์นั้น ช่องรายการในประเทศสเปนจึงเรียกกันติดปาก ว่า "UHF" (อู อาเช เอเฟ) นอกจากนี้ยังมีชื่ออื่นๆ เช่น "Cadena II", "Segunda Cadena", "Segundo Programa" หรือ "TVE-2" จนกระทั่งมีการนำชื่อ "La 2" มาใช้ในช่วงปี ค.ศ. 1990 พร้อมกับดำเนินงานเครือข่ายสถานีโทรทัศน์ระดับเอกชน
เคลเมน เชบุล

เคลเมน เชบุล (21 กุมภาพันธ์ ค.ศ. 1992 –) เป็นนักวอลเลย์บอลชายชาวสโลวีน เขาเล่นตำแหน่งตีด้านนอก ให้กับสโมสรอัสแซตซอแรซอเวีย
ผลงานระดับอาชีพ.
เคลเมน เชบุล เริ่มเล่นอาชีพในปี ค.ศ. 2007 ให้กับสโมสรวอลเลย์บอลฟูชีนาร์ ในฤดูกาล 2008-09 เขาย้ายไปเล่นในสโมสรวอลเลย์บอลกอคอปฟราม ในปี ค.ศ. 2010 เขาได้เข้าร่วมทีมชาติสโลวีเนีย และเขาได้รับเลือกให้เป็นตัวแทนทีมชาติสโลวีเนียในการแข่งขันยูโรเปียนลีก 2011
ในฤดูกาล 2011-12 เขาได้ย้ายไปสโมสรเอซีเอชวอลเลย์ และเขาได้แชมป์สโลวีเนียคัพ 2011-12 ในฤดูกาล 2012-13 เขาย้ายไปสโมสรอัลโตเตเวเรวอลเลย์ ในการแข่งขันเซเรียอา1
ในฤดูกาล 2013-14 เขาได้เล่นกับสโมสรกรูปโปสปอรตีโวปอร์โตโรบูร์คอสตา ในปี ค.ศ. 2015 ในการแข่งขันยูโรเปียนลีก 2015 เขาได้รับเหรียญทอง และในฤดูกาล 2015-16 เขาย้ายไปสโมสรกูชีเนลูเบตเรอีอา ในการแข่งขันเซเรียอา1
เวลาในเซาท์ออสซีเชีย

เวลาในเซาท์ออสซีเชียซึ่งอ้างว่าเป็นรัฐอิสระ แต่ได้รับการยอมรับกันอย่างแพร่หลายในฐานะที่เป็นส่วนหนึ่งของประเทศจอร์เจีย ใช้เวลาตามกรุงมอสโก (MSK) (UTC+03:00)  นอกจากนี้เซาท์ออสซีเชียไม่มีช่วงเวลาออมแสง
ประวัติ.
เซาท์ออสซีเชีย แต่เติมใช้เวลามาตราฐานจอร์เจีย ก่อนที่จะใช้เวลาตามกรุงมอสโก ในวันที่ 26 ตุลาคม ค.ศ. 2014
เวลาในประเทศเนปาล

เวลาในประเทศเนปาล ใช้เวลามาตราฐานเนปาล (NST,)
ฐานข้อมูลโซนเวลา IANA.
ฐานข้อมูลโซนเวลา IANA มีโซนสำหรับเนปาล อยู่ในแฟ้ม zone.tab, ชื่อ กาฐมาณฑุ
เวลาในประเทศเลบานอน

เวลาในประเทศเลบานอน ใช้เขตเวลายุโรปตะวันออก (EET)  หรือเวลาออมแสงยุโรปตะวันออก (EEST) (UTC+03:00) ในช่วงฤดูร้อน
การเปลี่ยนแปลงเวลาที่เลื่อนออกไปใน 2566.
ในวันที่ 23 มีนาคม พ.ศ. 2566 สองวันก่อนที่กำหนดการจะเปลี่ยนเป็น เวลาฤดูร้อนยุโรปตะวันออก (EEST) รัฐบาลเลบานอนได้เลื่อนการเปลี่ยนแปลงจากวันที่ 25 มีนาคมเป็น 20 เมษายน ทางการไม่ได้ให้คำอธิบายอย่างเป็นทางการใด ๆ แต่สื่อท้องถิ่นคาดการว่าอาจจะตรงกับช่วง เดือนรอมฎอน ในช่วงที่ชาวมุสลิมบางคนถือศีลอดตั้งแต่พระอาทิตย์ขึ้นจนถึงพระอาทิตย์ตก แม้จะมีการประกาศนี้ แต่โทรศัพท์มือถือกับอุปกรณ์อิเล็กทรอนิกส์ที่เปิดใช้งาน "เวลาอัตโนมัติ" จะมีการเปลี่ยนเวลาตามอัตโนมัติ ในวันที่กำหนดเดิมคือวันที่ 25 มีนาคม และสื่อหลักบางแห่ง เช่น MTV LBCI และ OTV ประกาศว่าจะไม่ปฏิบัติตามทางการเลบานอน ชุมชนทางศาสนาต่างๆ ในเลบานอนต่างสังเกตการเปลี่ยนแปลง ส่งผลให้สถานที่หรือภูมิภาคบางแห่งในเลบานอนใช้โซนเวลาใดโซนหนึ่งเป็นการชั่วคราว ทำให้เกิดความสับสน เมื่อวันที่ 27 มีนาคม นายกรัฐมนตรี นาจิบ มิคาติ ของเลบานอนประกาศอย่างเป็นทางการว่า EEST จะเริ่มมีการใช้ตั้งแต่เที่ยงคืนของวันที่ 29 มีนาคม
เวลาในประเทศตุรกี

ในประเทศตุรกี เวลาที่ใช้คือ ทั้งปี เวลานี้มีชื่อว่า เวลาตุรกี  โดยส่วนใหญ่เป็นเวลาเดียวกันกับเขตเวลามอสโกและเวลามาตรฐานอาระเบีย รัฐบาลตุรกีนำระบบเวลานี้มาใช้ในวันที่ 8 กันยายน ค.ศ. 2016 และยังมีการใช้งานในสาธารณรัฐตุรกีแห่งไซปรัสเหนือจนกระทั่งหันมาใข้เวลายุโรปตะวันออก (EET) ในเดือนตุลาคม ค.ศ. 2017
ในบางฤดูกาลเวลาตุรกีมีระยะเวลาเดียวกันกับเวลายุโรปตะวันออก ทำให้ทาง IANA จัดให้เขตเวลาตุรกีเป็นยุโรป/อิสตันบูล
ฉี ไห่เฟิง

ฉี ไห่เฟิง (7 สิงหาคม ค.ศ. 1983 –) นักกีฬาทศกรีฑาชาวจีน สถิติที่ดีที่สุดของเขาคือ 8290 คะแนน ในปี ค.ศ. 2009 การแข่งขันชิงแชมป์แห่งชาติเขาได้คะแนนรวม 7729 คะแนน
สถานีผิงกั่วหยวน

สถานีผิงกั่วหยวน  เป็นสถานีรถไฟของระบบรถไฟใต้ดินปักกิ่ง สาย 1, สาย 6 และสาย S1 ตั้งอยู่ใน เขตฉือจิ่งชาน ปักกิ่ง
สถานีสำหรับสาย 1 เปิดให้บริการในวันที่ 23 เมษายน ค.ศ. 1973 จากนั้นสถานีผิงกั่วหยวนสาย 1 จึงปิดซ่อมแซมในวันที่ 18 เมษายน ค.ศ. 2020 ถึงปลาย ค.ศ. 2024 ส่วน 6 และสาย S1 เปิดให้บริการในวันที่ 31 ธันวาคม ค.ศ. 2021
รายชื่อแหล่งมรดกโลกในประเทศกัมพูชา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกัมพูชาทั้งสิ้น 5 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศกัมพูชามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 6 แห่ง ดังนี้
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
ห้วยแซ

<ns>0</ns>
 <revision>
 <parentid>6198029</parentid>
 <timestamp>2015-10-22T09:39:03Z</timestamp>
 <contributor>
 <username>Ahoerstemeier</username>
 </contributor>
 <comment>duplicate with บ้านห้วยแซ</comment>
 <origin>6198057</origin>
 <model>wikitext</model>
 <format>text/x-wiki</format>
ปราสาทพระกาฬ

ปราสาทพระกาฬ  ตั้งอยู่ที่ เมืองพระนคร ประเทศกัมพูชา เป็นวัดในพุทธศาสนา สร้างขึ้นในตอนปลายคริสต์ศตวรรษที่ 12 ภายใต้การปกครองของ พระเจ้าชัยวรมันที่ 7 อยู่ทางทิศตะวันตกเฉียงเหนือของ ปราสาทนาคพัน
ตลาดหลักทรัพย์เกาหลี

ตลาดหลักทรัพย์เกาหลี  เป็นตลาดหลักทรัพย์ของประเทศเกาหลีใต้ สำนักงานใหญ่ตั้งอยู่ที่ปูซานและกรุงโซล เปิดทำการซื้อขายขึ้นอย่างเป็นทางการครั้งแรกในวันที่ 27 มกราคม ค.ศ. 2005
ประวัติ.
ตลาดหลักทรัพย์เกาหลี ถูกสร้างขึ้นผ่าน การรวมกลุ่มของตลาดหลักทรัพย์ประเทศเกาหลี ตลาดฟิวเจอร์สเกาหลีใต้ และโค้สแด็กซ์ ตลาดหลักทรัพย์ภายใต้ตลาดฟิวเจอร์สเกาหลีหลักทรัพย์และตลาดสัญญาซื้อขายล่วงหน้า 
ในเดือนมกราคม 2015 ตลาดหลักทรัพย์เกาหลี มีบริษัทจดทะเบียนทั้งสิ้น 1814 บริษัท โดยมีมูลค่าตลาดรวม 1.2 ล้านล้านเหรียญ. ตลาดหลักทรัพย์เปิดทำการซื้อขายตั้งแต่เวลา 09.00 ถึง 15.15 น. ทุกวันยกเว้นวันเสาร์ อาทิตย์ และวันหยุด 
ในวันที่ 22 พฤษภาคม ค.ศ. 2015 ตลาดหลักทรัพย์เกาหลีเข้าร่วม  สหประชาชาติตลาดหลักทรัพย์ยั่งยืน โดยมี พัน กี-มุน เข้าร่วมโครงการ เช่นเดียวกับเจ้าหน้าที่ระดับสูงจากยูเอ็น โกลบอล คอมแพ็ก และ and การประชุมสหประชาชาติว่าด้วยการค้าและการการพัฒนา
สายหลักชูโอ

สายหลักชูโอ (; โรมาจิ: "Chūō-honsen") หรือเรียกสั้นๆว่า สายชูโอ เป็นหนึ่งในทางรถไฟสายหลักในประเทศญี่ปุ่น เชื่อมระหว่างโตเกียวและนาโงยะ แม้ว่าการเดินทางระหว่างสองเมืองนี้ หากใช้สายหลักโทไกโดจะใช้เวลาที่สั้นกว่าก็ตาม ทางรถไฟสายนี้ถูกแบ่งออกเป็นสองช่วงก็คือ สายชูโอตะวันออก ที่ดำเนินงานโดย JR ตะวันออก และ สายชูโอตะวันตก ที่ดำเนินงานโดย JR ตอนกลาง โดยมีสถานีรถไฟชิโนโนอิเป็นสถานีเปลี่ยนผ่านเขตดำเนินงาน
สถานีและขบวนรถ.
โตเกียว–มิตากะ.
ความหมายสัญลักษณ์
สุธาสินี เสวตรบุตร

ว่าที่ ร้อยตำรวจเอกหญิง สุธาสินี เสวตรบุตร (เกิดเมื่อวันที่ 9 ธันวาคม พ.ศ. 2537) ชื่อเล่น หญิง เป็นนักเทเบิลเทนนิสชาวไทย สังกัดนิปปอน เพนต์ มอลเลตส์ 
สุธาสินี มีผลงานเป็นที่รู้จักในระดับนานาชาติ จากการคว้าเหรียญทองหญิงเดี่ยวในซีเกมส์ 2015 ซึ่งเป็นเหรียญทองแรกในรอบ 32 ปีของไทย นับตั้งแต่ พัชรินทร์ ลอยไสว ได้ทำไว้เมื่อซีเกมส์ ครั้งที่ 12 สุธาสินียังคว้าเหรียญทองประเภทคู่ผสมคู่กับ ภาดาศักดิ์ ตันวิริยะเวชกุล ในซีเกมส์ 2017 ซึ่งเป็นเหรียญทองแรกในรอบ 32 ปีของประเภทคู่ผสมไทยอีกเช่นกัน รวมไปถึงการคว้าแชมป์หญิงคู่คู่กับ อรวรรณ พาระนัง ในไทยแลนด์ โอเพ่น 2018 และคว้าเหรียญทองประเภทหญิงคู่คู่กับ อรวรรณ พาระนัง ในซีเกมส์ 2019 ซึ่งเป็นเหรียญทองแรกในรอบ 34 ปีของประเภทหญิงคู่ไทยอีกเช่นกัน 
ในมหกรรมกีฬาโอลิมปิก 2020 ณ กรุงโตเกียว ประเทศญี่ปุ่น เธอเป็นนักกีฬาเทเบิลเทนนิสที่ทำผลงานดีที่สุดในประวัติศาสตร์โอลิมปิก เมื่อสามารถเข้ารอบ 16 คนสุดท้ายในประเภทหญิงเดี่ยวได้สำเร็จ โดยเธอพ่ายแพ้แก่มิมะ อิโตะ ไป 0-4 เกม เมื่อวันที่ 27 กรกฎาคม 2564 
ประวัติ.
สุธาสินี เกิดเมื่อวันที่ 9 ธันวาคม พ.ศ. 2537 เป็นบุตรของ นายดาบตำรวจศักดิ์ชาย และนิตยา เสวตรบุตร สุธาสินีมีน้องสาว 1 คนชื่อ จิณห์นิภา เสวตรบุตร (ชื่อเล่น บัว) ซึ่งจิณห์นิภาก็เป็นนักกีฬาเทเบิลเทนนิสเช่นเดียวกับสุธาสินี สุธาสินีจบการศึกษาระดับปริญญาตรีจากคณะบริหารธุรกิจ สาขาการจัดการ มหาวิทยาลัยรัตนบัณฑิต และกำลังศึกษาในระดับปริญญาโทที่มหาวิทยาลัยกรุงเทพธนบุรี สุธาสินีมีโค้ชประจำตัวคือ อ.ไกรวัลย์ ศุภประเสริฐ สุธาสินีเริ่มเล่นกีฬาเทเบิลเทนนิสตั้งแต่อายุ 5 ขวบ สุธาสินีได้เข้าร่วมการแข่งขันโอลิมปิกเยาวชนฤดูร้อน 2010 สุธาสินีมีโอกาสได้เข้าร่วมสโมสรมากมายทั้งการเล่นที่ สโมสรเอ็มเอสเค เบรสลาฟ ลีกอาชีพสาธารณรัฐเช็ก, เฟเนร์บาห์เช สปอร์ คูลูบู ในลีกสูงสุดของประเทศตุรกี และการได้ทุนไปฝึกที่สวีเดน สุธาสินีได้ร่วมเซ็นสัญญามาเป็นหนึ่งในผู้เล่นของสโมสรเมื่อช่วงเดือนสิงหาคมปี 2562 และ สุธาสินี ยังสามารถทำผลงานในช่วงครึ่งฤดูกาลแรกด้วยการแข่ง 10 แมตช์ ชนะ 8 แพ้ 2 คว้ารางวัลผู้เล่นยอดเยี่ยมหรือ "เอ็มวีพี" ประจำครึ่งฤดูกาลแรกมาได้ ส่งผลให้หลังจบฤดูกาลทางสโมสรนิปปอน เพนต์ มอลเลตส์ ได้มีความต้องการที่จะเซ็นสัญญากับ สุธาสีนี ต่ออีก 1 ปี ปัจจุบันสุธาสินีลงแข่งขันลีกอาชีพให้กับต้นสังกัด "นิปปอน เพนต์ มอลเลตส์" ใน "โนจิมะ ที.ลีก" ลีกเทเบิลเทนนิสอาชีพสูงสุดของประเทศญี่ปุ่นในฤดูกาลใหม่ 2020-2021 โดยสุธาสินีได้เข้ารับการฝึกอบรมนักเรียนนายร้อยเพื่อเตรียมเลื่อนขั้นเป็นร้อยตำรวจตรีหญิง ที่โรงเรียนนายร้อยสามพราน จ.นครปฐม และจะทำการฝึกอบรมไปจนถึงวันที่ 1 ตุลาคม 2563 หลังจากนั้นสุธาสินีจะกลับเข้าสู่แคมป์ทีมชาติอีกครั้ง โดยผลงานในกีฬาโอลิมปิก 2020 เธอสามารถทำได้ถึงรอบ 16 คนสุดท้าย เป็นประวัติศาสตร์ของวงการเทเบิลเทนนิสไทย
รักบี้ยูเนียนทีมชาติฟีจี

รักบี้ยูเนียนทีมชาติฟีจี  เป็นตัวแทนของประเทศฟีจีในการแข่งขันรักบี้ยูเนียนระหว่างประเทศ ฟีจีเข้าร่วมการแข่งขันรักบี้ชิงแชมป์โลกมาแล้ว 6 ครั้ง และในปี ค.ศ. 2007 ฟีจีสามารถเอาชนะเวลส์ ไปได้ 38–34 เข้าสู่รอบก่อนรองชนะเลิศ แต่ต้องตกรอบไปเนื่องจากแพ้แอฟริกาใต้ด้วยคะแนน 37–20
มีเรยา ลุยส์

อาเลคันดรีนา มีเรยา ลุยส์ เอร์นันเดซ (25 กุมภาพันธ์ ค.ศ. 1967 —) หรือที่รู้จักกันในชื่อ มีเรยา (Mireya) เป็นอดีตนักวอลเลย์บอลหญิงชาวคิวบา
ประวัติ.
เธอเริ่มเล่นวอลเลย์บอล ตอนอายุ 10 ขวบ เมื่อมีเรยาอายุ 16 ปี เธอได้รับเลือกให้เป็นตัวแทนทีมชาติคิวบาเข้าร่วมการแข่งรายการแพนอเมริกันเกมส์ 1983ซึ่งเป็นการแข่งขันครั้งแรกของเธอ เธอได้กลับมาเล่นให้กับทีมชาติอีกครั้งในปี ค.ศ. 1987 และเธอได้เป็นผู้มีส่วนสำคัญที่ทำให้ทีมได้รับรางวัลชนะเลิศของการแข่งขัน หลังจากที่เธอได้หายไปช่วงระยะเวลาสั้น ๆ เนื่องจากเธอได้รับบาดเจ็บ และเธอกลับมาเล่นให้กับทีมชาติในปี ค.ศ. 1990 ในการแข่งขันชิงแชมป์โลก ที่ประเทศญี่ปุ่น ซึ่งทีมชาติคิวบาจบการแข่งขันด้วยอันดับที่ 4
ในปี ค.ศ. 1991 มีเรยาได้นำทีมชาติคิวบาคว้าแชมป์การแข่งขันเวิลด์คัพ 1991 ที่ประเทศญี่ปุ่น มีเรยาได้รับเหรียญทองครั้งแรกจากการแข่งขันโอลิมปิกฤดูร้อน 1992 ที่บาร์เซโลนา ร่วมกับเรกลา เบลล์ และเธอยังได้เหรียญทองที่สองในแอตแลนตาในปี ค.ศ. 1996 อีกครั้งกับการเล่นกับทีมชาติคิวบา ในขณะเดียวกันเธอได้พาทีมชาติคิวบาคว้าแชมป์จากการแข่งชิงแชมป์โลก 1994 สมัยที่ 2 ได้สำเร็จ นอกจากนี้เธอยังได้รับรางวัลตัวตบยอดเยี่ยม ทีมชาติคิวได้แชมป์อีกครั้งในปี ค.ศ. 1998 มีเรยาได้เลิกเล่นทีมชาติหลังจากคว้าแชมป์วอลเลย์บอลเวิลด์กรังด์ปรีซ์ ได้ 2 สมัยและแชมป์โอลิมปิก อีก 3 สมัย
เธอเป็นนักกีฬาวอลเลย์บอลหญิงที่กระโดดตบได้ถึง 3.39 เมตร แม้ว่าเธอจะมีความสูงเพียง 1.75 เซนติเมตร
ฮ็อยเทอ

ฮ็อยเทอ ("วันนี้") เป็นรายการข่าวโทรทัศน์ในช่องเยอรมัน (ZDF) ส่วนมากจะออกอากาศในเวลา 19:00 น. ให้ความสำคัญกับข่าวการเมืองจากประเทศเยอรมนี ยุโรป และทั่วโลก และข่าวประเภทวัฒนธรรม บันเทิง และข่าวกีฬา ที่มีผู้นำเสนอพิเศษช่วงข่าวพยากรณ์อากาศออกอากาศเวลา 19:22 น. หลังจากพักโฆษณา หน้าเข้าสู่รายการจะเป็นรูปนาฬิกาแอนะล็อก
การกระจายข่าวทางวิทยุ "ฮ็อยเทอ" ของเซ็ทเดเอ็ฟ และ "ทาเกิสเชา" ในเวลา 20:00 น. เป็นกระบอกเสียงหลักของโทรทัศน์สาธารณะเยอรมันเป็นโปรแกรมรายการข่าวภาคเย็น รายการข่าวของสองรายการนี้จะไม่มีโฆษณาคั่นรายการ
ประวัติ.
"ฮ็อยเทอ" ออกอากาศครั้งแรกเมื่อวันที่ 1 เมษายน ค.ศ. 1953 แต่ก่อนรายการออกอากาศตั้งแต่เวลา 19:30 น. ถึง 20:00 น. เมื่อวันที่ 1 กุมภาพันธ์ ค.ศ. 1965 รายการแบ่งเป็นสองช่วงคือ "ฮ็อยเทอ" (19:30–19:45 น.) และ "เทเมินเด็สทาเกิส" (รูปแบบ / พาดหัวข่าวของวัน) (19:45–20:00 น.) ตั้งแต่ 1 มกราคม ค.ศ. 1969 "เทเมินเด็สทาเกิส" ได้ยุติการออกอากาศ
ในปี ค.ศ. 1973 รายการได้ย้ายเวลาออกอากาศมาออกในเวลา 19:00 น. จนถึงปัจจุบัน
เอกลักษณ์ของรายการ.
ก่อนเข้ารายการข่าว ในช่วง 5 วินาทีสุดท้ายก่อนเข้ารายการจะมีเสียงรหัสมอร์สว่า <code>···· · ··- - ·</code> แล้วมีตัวอักษร h-e-u-t-e ฉายขึ้นมา เริ่มใช้ตั้งแต่วันที่ 1 ตุลาคม ค.ศ. 1973 – 14 สิงหาคม ค.ศ. 1998 ซึ่งตั้งแต่วันที่ 15 กันยายน ค.ศ. 1998 – 16 กรกฎาคม ค.ศ. 2009 ได้บูรณาการที่มีเพลงใช้เสียงรหัสมอร์สผสมเสียงไทเทิลที่สถานีสร้างขึ้นเอง
ในวันที่ 17 กรกฎาคม ค.ศ. 2009 สตูดิโอเสมือนใหม่ออกมา มีกราฟิกที่ออกแบบใหม่และใช้เสียงรหัสมอร์สแบบใหม่และมีเสียงพูดเข้ารายการแทน
หลี่ จินเจ๋อ

หลี่ จินเจ๋อ (1 กันยายน ค.ศ. 1989 —) เป็นนักกีฬากระโดดไกลชาวจีน สถิติที่ดีที่สุดของเขาคือ 8.47 เมตร
ประวัติ.
หลี่ จินเจ๋อเกิดในปี ค.ศ. 1989 ในปักกิ่ง ประเทศจีน ในปี ค.ศ. 2009 เขาได้แชมป์กีฬาภูมิภาคเอเชียตะวันออกและกรีฑาชิงแชมป์เอเชีย ในปี ค.ศ. 2012 เขาได้ร่วมแข่งขันกีฬากรีฑาในกีฬาโอลิมปิกฤดูร้อน 2012 ในประเภทกระโดดไกล ในปี ค.ศ. 2014 หลี่ จินเจ๋อได้เข้าร่วมการแข่งขันกรีฑาในร่มชิงแชมป์โลก 2014 เขาได้รับเหรียญเงินในประเภทกระโดดไกลด้วยสถิติ 8.23 เมตร เขาทำลายสถิตินักกีฬาเอเชียในการแข่งขันกรีฑาในร่มชิงแชมป์โลกในประเภทกระโดดไกลเป็นสถิติที่ดีที่สุดในประวัติศาสตร์ และเขาได้รับเหรียญทองในการแข่งขันกีฬาเอเชียนเกมส์ 2014
ดัสแอร์สเทอ

ดัสแอร์สเทอ ("ช่องที่ 1") หรือ แอร์สเทิสดอยท์เชิสแฟร์นเซเอิน ("โทรทัศน์เยอรมันช่องที่ 1"') เป็นสถานีโทรทัศน์สาธารณะของประเทศเยอรมนี ผลิตร่วมกับการแพร่ภาพกระจายเสียงสาธารณะในภูมิภาคเยอรมนี และประสานงานโดยสมาคมอาแอร์เด (ARD)
ประวัติ.
"ดัสแอร์สเทอ" เริ่มทดลองออกอากาศเมื่อวันที่ 27 พฤศจิกายน พ.ศ. 2495 ออกอากาศทางภาคตะวันตกเฉียงเหนือของเยอรมันแบบเป็นทางการ เมื่อวันที่ 25 ธันวาคม พ.ศ. 2495 ซึ่งตอนนั้นใช้ชื่อสถานีว่า NWDR และออกอากาศทั่วประเทศเมื่อวันที่ 1 พฤศจิกายน พ.ศ. 2497 ภายในกรอบการทำงานของอาแอร์เด ภายใต้ชื่อ "Deutsches Fernsehen" ("โทรทัศน์เยอรมนี") ซึ่งเป็นช่องโทรทัศน์เพียงช่องเดียวของเยอรมนีตะวันตก ก่อนที่จะมีการจัดตั้งสถานีเซทเดเอฟ (ZDF) ในปี พ.ศ. 2506
ช่องรายการใหม่ประกอบด้วยการสนับสนุนร่วมกันผลิตรายการ เช่น ข่าวภาคค่ำ "ทาเกสเชา" (ออกอากาศครั้งแรกวันที่ 26 ธันวาคม พ.ศ. 2495) เช่นเดียวกับการออกอากาศเป็นรายบุคคลที่ผลิตโดยสมาชิกของสถานีอาแอร์เด รายการที่ได้รับการประสานงานโดยผู้อำนวยการโครงการในมิวนิก
อาแอร์เดมีสถานีช่อง 2 ที่จัดไว้เป็นการชั่วคราว ออกอากาศเมื่อวันที่ 1 มิถุนายน พ.ศ. 2504 จนกระทั่งก่อตั้งสถานีโทรทัศน์เซทเดเอฟเมื่อวันที่ 1 เมษายน พ.ศ. 2506 และเป็นโทรทัศน์สีเมื่อวันที่ 25 สิงหาคม พ.ศ. 2510
ชื่อสถานีถูกเปลี่ยนไปเป็น "แอร์สเทิสดอยท์เชิสแฟร์นเซเอิน" ("โทรทัศน์เยอรมันช่องที่ 1") เมื่อวันที่ 30 กันยายน พ.ศ. 2527 และในปี พ.ศ. 2527 นี้เองทางสถานีได้ออกแบบโลโกใหม่เป็นรูปเลข "1" และมีอักษร ARD กำกับ ซึ่งยังคงใช้อยู่ในปัจจุบัน ซึ่งก่อนหน้านี้สัญลักษณ์ประจำสถานีเป็นรูปคลื่น สถานีได้เปลี่ยนชื่อเป็น "Das Erste" ในปี พ.ศ. 2540 แต่ "Erstes Deutsches Fernsehen" ยังคงถูกนำมาใช้เพื่อวัตถุประสงค์บางอย่าง (เช่นเสียงพูดก่อนเข้ารายการทาเกสเชา) อย่างไม่เป็นทางการ ซึ่งเป็นที่รู้จักกันในหมู่ผู้ชมอาแอร์เด
โลโกสถานี.
โลโกใช้ตั้งแต่ 28 กุมภาพันธ์ พ.ศ. 2558
ทวีศักดิ์ กสิวัฒน์

ทวีศักดิ์ กสิวัฒน์ (เกิด 10 สิงหาคม พ.ศ. 2475) อดีตนักกีฬายิงปืนชาวไทย ทวีศักดิ์ได้เข้าร่วมการแข่งขันกีฬาโอลิมปิกฤดูร้อน 1964 และโอลิมปิกฤดูร้อน 1968
วอลเลย์บอลหญิงทีมชาติเปรู

วอลเลย์บอลหญิงทีมชาติเปรู  เป็นทีมชาติวอลเลย์บอลของประเทศเปรู ทีมนี้ได้รับการบริหารโดยสหพันธ์วอลเลย์บอลเปรู และเป็นส่วนหนึ่งในการแข่งขันวอลเลย์บอลระดับนานาชาติ ทีมนี้เป็นหนึ่งในทีมระดับแถวหน้าของโลกในช่วงยุคทศวรรษที่ 1980 และเคยได้รับรางวัลเหรียญเงินจากการแข่งขันโอลิมปิกฤดูร้อน 1988 ที่โซล ประเทศเกาหลีใต้
ประวัติการแข่งขัน.
วอลเลย์บอลชิงแชมป์อเมริกาใต้.
ชาเลนเจอร์ คัพ
• 2018 — อันดับ 4
เครื่องหมายดอลลาร์

เครื่องหมายดอลลาร์ (dollar) หรือ เครื่องหมายเปโซ (peso) (สัญลักษณ์: $ หรือ) เป็นสัญลักษณ์ที่ใช้แสดงหน่วยสกุลเงินดอลลาร์และเปโซสกุลต่าง ๆ ทั่วโลก สัญลักษณ์นี้สามารถใช้เส้นทับแนวตั้งหนึ่งเส้นหรือสองเส้นก็ได้ เครื่องหมายดอลลาร์ที่มีเส้นทับ 2 เส้น ดูเหมือนกับสกุลซิเฟรา และไม่ถือว่าเป็นสัญลักษณ์เดียวกัน
ฌอร์ฌ ฌีล เดอ ลา ตูแร็ต

ฌอร์ฌ อาลแบร์ เอดัวร์ บรูว์ตุส ฌีล เดอ ลา ตูแร็ต (30 ตุลาคม ค.ศ. 1857 – 26 พฤษภาคม ค.ศ. 1904) เป็นนายแพทย์ชาวฝรั่งเศส เกิดในปี ค.ศ. 1857 ที่เมืองเล็ก ๆ ชื่อแซ็ง-แฌร์แว-เล-ทรัว-กลอเช (Saint-Gervais-les-Trois-Clochers) ต่อมาในปี ค.ศ. 1873 เขาเดินทางไปเรียนวิชาแพทย์ที่เมืองปัวตีเย และย้ายไปที่ปารีสเพื่อเรียนกับฌ็อง-มาร์แต็ง ชาร์โก (Jean-Martin Charcot) ผู้เชี่ยวชาญด้านประสาทวิทยา ที่นั่นตูแร็ตได้เรียนรู้เกี่ยวกับจิตบำบัด โรคฮิสทีเรีย และการสะกดจิต ในปี ค.ศ. 1884 เขาพบความผิดปกติในผู้ป่วยเก้าคนและเรียกกลุ่มอาการนี้ว่า "" (โรคกระตุก) ต่อมาชาร์โกได้เปลี่ยนชื่อเป็น "Gilles de la Tourette's illness" (โรคฌีล เดอ ลา ตูแร็ต) เพื่อเป็นเกียรติแก่เขา กลุ่มอาการนี้ปัจจุบันรู้จักในชื่อ "กลุ่มอาการตูแร็ต" (Tourette syndrome)
ในปี ค.ศ. 1893 ตูแร็ตถูกอดีตคนไข้หญิงยิงที่ศีรษะ โดยเธออ้างว่าเขาพยายามจะ "สะกดจิต" เธอ ตูแร็ตรอดชีวิต แต่ในช่วงเวลานั้นบุตรชายของเขาและชาร์โกเสียชีวิต ทำให้เขาประสบปัญหาทางด้านอารมณ์ แต่ตูแร็ตยังคงทำงานต่อไป เขาตีพิมพ์บทความวิจารณ์โรคฮิสทีเรียในกองทัพบกจักรวรรดิเยอรมันของบิสมาร์ค และความไม่ถูกสุขลักษณะของโรงพยาบาลลอยน้ำในแม่น้ำเทมส์ จนถึงช่วงปี ค.ศ. 1902 อาการของตูแร็ตแย่ลงจนเขาต้องลาออกไปรักษาตัว เขาเสียชีวิตในอีกสองปีต่อมาที่โรงพยาบาลจิตเวชในเมืองโลซาน ประเทศสวิตเซอร์แลนด์
เคบีเอส นิวส์ 9

เคบีเอส ไนน์โอ'คล็อก นิวส์ (รู้จักกันในชื่อ เคบีเอส นิวส์ 9 ) ออกอากาศผ่านช่องเคบีเอส1 ทุกคืนเวลา 21.00 นาฬิกา ตามเวลาท้องถิ่น แพร่สัญญาณทั้งในประเทศเกาหลีใต้และทั่วโลก ผ่านสถานีเคบีเอส เวิลด์ ดำเนินรายการประเภท ข่าว, กีฬา, พยากรณ์อากาศ, สุขภาพ, สังคม, ตลอดจนหัวข้ออื่น ๆ ออกอากาศครั้งแรกเมื่อวันที่ 22 พฤษภาคม ค.ศ. 1973
เคบีเอส เอ็นเตอร์เทน 925.
เคบีเอส เอ็นเตอร์เทน 925 เป็นช่วงรายการย่อย ของเคบีเอส นิวส์ 9 ออกอากาศเกี่ยวกับข่าวบันเทิงเกาหลี และเคป๊อป 
เคบีเอส สปอร์ต 945.
เคบีเอส สปอร์ต 945 เป็นช่วงรายการย่อย ของเคบีเอส นิวส์ 9 ออกอากาศเกี่ยวกับข่าวกีฬา ดำเนินรายการในช่วงเวลา 21:45 น. (KST)
เพลงเปิดรายการ.
หลังจากเผยแพร่ครั้งแรกในปี ค.ศ. 1992 ได้มีการปรับปรุงให้ทันสมัยหลายครั้งตั้งแต่ ตุลาคม ค.ศ. 1993 ถึงธันวาคม ค.ศ. 2018 และตั้งแต่ปี ค.ศ. 2019 เพลงได้ถูกแต่งขึ้นใหม่โดย ยูนซัง (윤상)
เชิงอรรถ.
<templatestyles src="Reflist/styles.css" />
กรีฑาชิงแชมป์เอเชีย

กรีฑาชิงแชมป์เอเชีย  เป็นการแข่งขันกรีฑาซึ่งได้รับการจัดขึ้นทุก 2 ปี อยู่ภายใต้การกำกับของสมาคมกรีฑาเอเชีย การแข่งขันครั้งแรกจัดขึ้นในปี ค.ศ. 1973 ที่เมืองมาริกินา ประเทศฟิลิปปินส์
เหตุภาพ

เหตุภาพ (อาจเรียกว่า เหตุกรรม หรือ เหตุและผล) เป็นความสัมพันธ์ระหว่างเหตุการณ์หนึ่ง (สาเหตุ) และอีกเหตุการณ์หนึ่ง (ผลลัพธ์) โดยเข้าใจกันว่าเหตุการณ์แรกมีผลให้เกิดเหตุการณ์ที่สอง
ในการใช้ทั่วไป เหตุภาพยังเป็นความสัมพันธ์ระหว่างชุดของปัจจัย (สาเหตุต่าง ๆ) และปรากฏการณ์ (ผลลัพธ์) สิ่งใดที่ส่งผลกระทบต่อผลลัพธ์ถือเป็นปัจจัยต่อผลลัพธ์นั้น ปัจจัยตรงคือปัจจัยที่ส่งผลต่อผลลัพธ์โดยตรง โดยไม่มีปัจจัยอื่นใดเข้ามาข้องเกี่ยว (ปัจจัยที่เข้ามาข้องเกี่ยวบางครั้งเรียกว่า "ปัจจัยระหว่างกลาง") ความเชื่อมโยงระหว่างสาเหตุและผลลัพธ์เช่นนี้อาจเรียกได้ว่าเป็น "causal nexus"